./data/phi1017/phi015/phi1017.phi015.perseus-lat2.xml
Seneca
Effeminat animos amoenitas nimia nec dubie aliquid ad corrumpendum vigorem potest regio  Quamlibet viam iumenta patiuntur, quorum durata in aspero ungula est; in molli palustrique pascuo saginata cito subteruntur  Et fortior miles ex confragoso venit; segnis est urbanus et verna  Nullum laborem recusant manus, quae ad arma ab aratro transferuntur; in primo deficit pulvere ille unctus et nitidus